**Ofte stilte spørsmål fra søkere til SFI utlysningen**

[Senter for forskningsdrevet innovasjon – SFI V – trinn 1 (forskningsradet.no)](https://www.forskningsradet.no/utlysninger/2024/senter-for-forskningsdrevet-innovasjon-trinn-1/)

[Senter for forskningsdrevet innovasjon – SFI V – trinn 2 (forskningsradet.no)](https://www.forskningsradet.no/utlysninger/2025/senter-for-forskningsdrevet-innovasjon-trinn-2/)

**Spørsmål om finansiering**

Kan bedrifter og virksomheter fra offentlig sektor som er brukerpartnere få dekket sine prosjektkostnader i et SFI?

* Nei, brukerpartnere i et SFI må selv betale for egne prosjektkostnader.

Hvilke typer kostnader kan en brukerpartner få godkjent som egeninnsats?

* Dette kan være egenfinansiert innsats av personell, infrastruktur, materiell med mer. For mer informasjon kan man lese [Veiledningen for prosjektregnskapsrapporter for SFI](https://www.forskningsradet.no/contentassets/e2ef299cf76b49ee9cba62fc9f6965fd/sfi-veiledning_2022.pdf).

Hvilke timesatser gjelder for egeninnsats fra bedrifter?

* Veiledning om føring av personalkostander og indirekte kostnader for næringsliv finnes på denne lenken: [Føring av personalkostnader og indirekte kostnader (forskningsradet.no)](https://www.forskningsradet.no/finansiering/hvordan-skrive-soknad/budsjett/kostnader-naringsliv-offentlig-sektor/)

Vil finansiering fra utenlandske bedrifter bidra til kravet om brukerfinansiering?

* Ja, denne finansieringen vil bidra til kravet om brukerfinansiering på lik linje med norske bedrifter.

Vil egenfinansiering fra forskningsorganisasjoner bidra til kravet om brukerfinansiering?

* Nei, egenfinansiering fra forskningsorganisasjoner vil ikke inngå i kravet som stilles til brukerfinansiering.

Kan en bedriftens egne kostnader for en Nærings-PhD brukes som egeninnsats i et SFI?

* Nei, denne finansieringen kan ikke godkjennes som egeninnsats i et SFI. Nærings-PhD ordningen har selvstendig kontrakter som oppfyller den ordningens spesifikke krav og retningslinjer.

Kan en bedriftspartner som bidrar med penger og egeninnsats på SFI, få skattemessig fordeler for via SkatteFUNN-ordningen?

* Bedrifter oppfordres til å ta direkte kontakt med SkatteFUNN-ordningen for å få veiledning direkte fra saksbehandler for denne ordningen: [Kontakt SkatteFUNN (forskningsradet.no)](https://www.forskningsradet.no/skattefunn/kontakt/)

**Spørsmål om deltagelse og roller i et SFI**

Hvordan kan for eksempel organisasjoner som Næringsklynger og Katapulter delta i et SFI?

* I utlysningen av SFI stilles det krav til samarbeidspartnere. Et av disse kravene er følgende:

*Alle brukerpartnerne skal delta aktivt i finansiering og forskning og må ha en betydelig, egen innovasjonsvirksomhet og evne til å utnytte forskningsresultater i utviklingen av sin virksomhet*

Enhver brukerpartner i et SFI må derfor oppfylle disse kravene. Dersom en organisasjon konkluderer med at man ikke oppfyller disse kravene så kan man eventuelt vurdere å bidra i et SFI for eksempel som en underleverandør eller på andre måter enn en brukerpartner.

Kan en offentlig enhet delta som både forskningsorganisasjon og som brukerpartner i et SFI dersom denne står på listen over godkjente forskningsorganisasjoner?

* Nei, en offentlig enhet som står på [listen over godkjente forskningsorganisasjoner](https://www.forskningsradet.no/sok-om-finansiering/hvem-kan-soke-om-finansiering/forskningsorganisasjoner/godkjente-forskningsorganisasjoner/) kan kun ha en rolle i et SFI. Den offentlige enheten må derfor velge rolle som enten forskningsorganisasjon eller offentlig enhet og dermed brukerpartner i et SFI.

Finnes det en mal for konsortium avtale for SFI?

* Malen for et SFI-konsortium finne på denne lenken: [sfi-mal-for-konsortieavtale-bm.docx (live.com)](https://view.officeapps.live.com/op/view.aspx?src=https%3A%2F%2Fwww.forskningsradet.no%2Fcontentassets%2F6d2c3ad3a388467fa19e7587a3b06e6c%2Fsfi-mal-for-konsortieavtale-bm.docx&wdOrigin=BROWSELINK)

**Andre spørsmål**

Er det en tematisk avgrensning for SFI-utlysningen?

* I utlysningen står det følgende under **Aktuelle temaområder – Innovasjon**

*Avgrensning*

*SFI ordningen skal fremme innovasjon og verdiskaping i bredden av norsk næringsliv. Det er derfor viktig at porteføljen av aktive forskningssentre dekker bredden av temaer og næringsområder. Denne utlysningen prioritere derfor nye sentre, som er komplementære til forskningssentre som allerede er finansiert via Forskningsrådets næringsrettede senterordninger. Aktiviteten i de nye sentrene skal ikke overlapper med aktiviteten i sentre som er tildelt midler fra og med 2019, gjennom følgende ordninger:*

*Sentre for forskningsdrevet innovasjon (SFI)*

*Forskningssentre for petroleum*

*Forskningssentre for fornybar energi (FME)*

*Forskningssentre for kunstig intelligens (KI-senter)* ( [på Utlysningen trinn 2](https://www.forskningsradet.no/utlysninger/2025/senter-for-forskningsdrevet-innovasjon-trinn-2/#sub99352))

**Kontaktperson for SFI utlysningen**:

Aase Hundere

Epost: [amh@forskningsradet.no](mailto:amh@forskningsradet.no)